# Безсъние (Стивън Кинг)

### от Уикипедия, свободната енциклопедия

Безсъние (англ. Insomnia) е роман на ужасите от Стивън Кинг, издаден през 1994 г. Както и в "То" и в "Dreamcatcher", действието му се развива в измисления град Дери, Мейн.

## [редактиране] Съдържание

Внимание: Материалът по-долу разкрива сюжета на произведението!

Историята разказва за Ралф Робъртс, пенсиониран вдовец, който започва да страда от безсъние. С влошаването на състоянието му той започва да вижда неща, които другите не виждат: аурата на хората, представена като цветно сияние около телата им; малки човечета в бели дрехи, които той нарича "малките бели доктори" заради външността им. Робъртс започва да възприема други планове на реалността и влиянието им върху "реалния" свят. Той открива, че негова позната на име Луиз Чейс страда от същото. Тя се присъединява към усилията му да предотврати надигащото се зло, и научава истината за "докторите". (Луиз и Ралф ги наричат "Клото, Лахезис и Атропос", по имената на орисниците от гръцката митология.) Фонът, на който се развива действието, е наближаваща конфронтация между групи за защита на правата на жените и групи, които се противопоставят на абортите.

Кулминацията наближава, когато Ед Дийпньо, откачен маниак и бивш съсед на Робъртс и Чейс, се опитва да разбие неголям самолет, съдържащ експлозив C4, в сградата на Центъра за граждански права в Дери, по време на масово събиране. Всъщност той го прави под влиянието на същество, наречено Пурпурният Крал. Ралф и Луиз смятат, че намерението на Ед е да избие хилядите събрали се хора. Истината обаче е, че Ед е зомбиран и превърнат в камикадзе, за да изпълни истинското намерение на Пурпурния Крал - да убие момче на име Патрик Денвил, който играе ключова роля в книгите от поредицата "Тъмната кула". Ралф побеждава Краля и насочва самолета да се разбие в паркинга. По този начин той спасява живота на Патрик, и му позволява да изпълни съдбата си и да се появи в "Тъмната кула". "Докторите" обясняват, че Натали, невинната дъщеря на Ед, ще умре, ако нещата бъдат оставени на естествения си ход. Ралф обаче сключва сделка, която му позволява да размени живота на Натали срещу своя.

Край на разкриващата сюжета част.

## [редактиране] Мистичната природа на град Дери

Тези, които следят книгите на Стивън Кинг, може да бъдат заинтересувани от факта, че тази книга обяснява донякъде мистичната природа на Дери (виж например "То"). Обсъждат се също някои от метафизичните концепции в "Тъмната кула", и миналото на Патрик Денвил.

## [редактиране] Награди

Книгата е била номинирана за наградата Брам Стокър за най-добър роман на 1994 г.

Библиография на Стивън Кинг
Кери (1974) | Сейлъмс Лот (1975) | Гняв (1977) | Сияние (1977) | Нощна смяна (1978) | Сблъсък (1978) | Мъртвата зона (1979) | Дългата разходка (1979) | Подпалвачката (1980) | Куджо (1981) | Танц на ужаса (1981) | Пътна мрежа (1981) | Пълзящо шоу (1982) | Тъмната кула I: Стрелецът (1982) | Особени сезони (1982) | Бягащият човек (1982) | Кристин (1983) | Цикъл на върколака (1983) | Гробище за домашни любимци (1983) | Очите на дракона (1984) | Талисманът (1984) | Проклятието (1984) | За всекиго по нещо (1985) | Книги с псевдоним Бакман (1985) | То (1986) | Мизъри (1987) | Тъмната кула II: Трите карти (1987) | Томичукалата (1988)| Nightmares in the Sky (1988) | Тъмната половина (1989) | Dolan's Cadillac (1989) | My Pretty Pony (1989) | The Stand: The Complete & Uncut Edition (1990)| Четири след полунощ (1990) | Needful Things (1991) | Тъмната кула III: Пустош (1991) | Играта на Джералд (1992) | Долорес (1993) | Nightmares & Dreamscapes (1993) | Безсъние (1994) | Rose Madder (1995) | Umney's Last Case (1995) | Зеленият път (1996) | Град Отчаяние (1996) | The Regulators (1996) | Six Stories (1997) | Тъмната кула IV: Магьосникът (1997) | Торба с кости (1998) | Storm of the Century (1999) | Момичето, което обичаше Том Гордън (1999) | The New Lieutenant's Rap (1999) | Сърца в Атлантида (1999) | Blood and Smoke (1999) | Riding the Bullet (2000) | The Plant (2000) | Secret Windows (2000) | За писането: Мемоари на занаята (2000) | Капан за сънища (2001) | Черният дом (2001) | Буик 8 (2002) | Всичко е съдбовно. 14 мистерии (2002) | Тъмната кула V: Вълците от Кала (2003) | Тъмната кула VІ (2004) | Тъмната кула VІІ (2004) | Дете на Колорадо (2005) | Клетката (2006) | Историята на Лизи (2006) |

Взето от „http://bg.wikipedia.org../../../%D0%B1/%D0%B5/%D0%B7/%D0%91%D0%B5%D0%B7%D1%81%D1%8A%D0%BD%D0%B8%D0%B5_%28%D0%A1%D1%82%D0%B8%D0%B2%D1%8A%D0%BD_%D0%9A%D0%B8%D0%BD%D0%B3%29_93d1.html“.

Категории: Романи на Стивън Кинг | Книги от 1994 година

##### Views

- Статия
- Беседа
- Текуща версия

##### Търсене

##### На други езици

- English
- Suomi
- Français
- עברית
- Magyar
- Italiano